b'\n_START_ARTICLE_\nAir Namibia\n_START_SECTION_\nHistorie\n_START_PARAGRAPH_\nSelskabet blev grundlagt i 1946 som South West Air Transport og begyndte at flyve i 1948. I 1959 blev selskabet omd\xc3\xb8bt til South West Airways. South West fusionerede med Namib Air i 1978, hvor navnet Namib Air blev bevaret. Den namibiske stat fik aktiemajoriteten i selskabet i 1982, og selskabet opn\xc3\xa5ede dermed status som Namibias nationale flyselskab. I forbindelse med landets uafh\xc3\xa6ngighed i oktober 1991 fik selskabet sit nuv\xc3\xa6rende navn. I 1990erne benyttede man et Boeing 747 p\xc3\xa5 flyvninger til Europa. Fra 2004 overgik man til et McDonnell Douglas MD-11 p\xc3\xa5 samme rute, ligesom man i 2005 ogs\xc3\xa5 tilf\xc3\xb8jede en Airbus A340-300. I starten af september 2006 k\xc3\xb8bte Air Namibia sit andet A340-300.'